**DOVADA ADRESEI DE DOMICILIU**

**TOATE DOCUMENTELE SE PREZINTĂ ÎN ORIGINAL ȘI COPIE, NU SE ACCEPTĂ COPII LEGALIZATE SAU ÎN CONFORMITATE CU ORIGINALUL ALE ACTELOR DE PROPRIETATE**

**ÎN TOATE CAZURILE, DOVADA ADRESEI DE DOMICILIU SAU REȘEDINȚĂ SE FACE CU ACTE ÎNCHEIATE ÎN CONDIŢII DE VALIDITATE, PREVĂZUTE DE LEGISLAŢIA ROMÂNĂ ÎN VIGOARE, SPRE EXEMPLU:**

* **contractul de vânzare-cumpărare a unui imobil tip locuinţă, încheiat în formă autentică;**
* **titlul de proprietate a unui imobil tip locuinţă (să fie înscrisă adresa corectă);**
* **contractul de donaţie a unui imobil tip locuinţă, încheiat în formă autentică;**
* **contractul de vânzare-cumpărare sau de donaţie a unui imobil tip locuinţă cu clauza de uzufruct viager, încheiat în formă autentică, situaţie în care, va fi necesar consimțământul uzufructuarului;**
* **contractul de schimb de locuinţe, încheiat în formă autentică;**
* **contractul (convenţia) de partaj voluntar, încheiat în formă autentică;**
* **contractul de întreţinere sau contractul de rentă viageră, încheiat în formă autentică;**
* **contractul de închiriere (locaţiune) care are ca obiect un imobil tip locuinţă, din fondul locativ de stat (solicitantul trebuie să figureze la rubrica „Titularul contractului de închiriere” sau „Persoane care locuiesc împreună cu titularul contractului de închiriere”. Se prezintă contractul de închiriere, actele adiționale și fișa cu suprafața locativă;**
* **contract de închiriere a unui imobil tip locuință înregistrat la Administrația Financiară, situație în care nu se mai solicită consimțământul proprietarului;**
* **contractul de comodat a unui imobil cu destinaţia de locuinţă, autentificat la notar, situație în care nu se mai solicită consimțământul proprietarului;**
* **certificatul de moştenitor eliberat de notarul public;**
* **hotărârile judecătoreşti, rămase definitive şi irevocabile, privind constatarea dreptului de proprietate, retrocedarea sau partajul unui imobil tip locuinţă; – în cazul hotărârilor judecătoreşti prin care s-au admis acţiunile în prestaţie tabulară şi s-au dispus măsuri privind obligarea la plata unor sume de bani, acestea trebuie să fie definitive, irevocabile şi să fie investite cu formulă executorie;**
* **actul de adjudecare a unui imobil tip locuință;**
* **extras de carte funciară, actualizat (să nu fie mai vechi de 30 zile) [sau eliberat online](https://www.extrascartefunciara.com/?gclid=EAIaIQobChMIzYK44pri5QIVwUQYCh1PRQqwEAAYASAAEgJKEPD_BwE" \t "_blank);**
* **autorizaţia de construcţie ori contractul de construire, a unui imobil tip locuintă, însoţit de procesul-verbal de predare-primire a locuinţei sau de recepţie preliminară;**
* **adeverinţă eliberată de primărie- PENTRU MEDIUL RURAL- (în original, valabilă 30 de zile de la data emiterii), din care să rezulte ca solicitantul sau, după caz, găzduitorul acestuia figurează înscris în Registul agricol.**

**Alte acte încheiate în condiții de validitate prevăzute de legislația română în vigoare, privind titlul locativ.**

**INFORMAȚII UTILE**

* Dacă solicitantul nu este titularul spațiului de locuit, găzduitorulva prezenta actul de proprietate (original și fotocopie), va completa pe verso-ul cererii pentru eliberarea actului de identitate și va semna în fața lucrătorului de la ghișeu.
* Declarația de consimțământ pentru primirea în spațiu a unei terțe persoane poate fi dată numai de unul dintre soți în situația în care imobilul respectiv nu a fost notificat în cartea funciară ca locuință a familiei. Dacă imobilul respectiv a fost notificat în cartea funciară ca locuință a familiei este necesară prezența ambilor soți.
* În situația în care imobilul este deținut în coproprietate de mai multe persoane, declarația de consimțământ poate fi dată de oricare dintre proprietari, cu excepția cazului în care aceștia se află în litigiu pentu acel imobil, situație în care este necesar ca toți proprietarii să-și dea consimțământul.
* În cazul în care uzufructuarul sau persoana care are drept de habitație viageră asupra unui imobil solicită eliberarea unui act de identitate, nu este necesar consimțământul nudului proprietar, ca dovada adresei de domiciliu.
* Dacă nudul proprietar solicită eliberarea actului de identitate, în acest caz este necesată declarația uzufructuarului sau a persoanei în favoarea căreia s-a instituit dreptul de habitație.
* Dacă o terță persoană solicită eliberarea actului de identitate este necesar atât acordul nudului proprietar, cât și cel al titularului dreptului de habitație.
* Procura generală de administrare a unui imobil nu dă dreptul administratorului să-și stabilească domiciliul în imobilul respectiv sau să-și dea acordul pentru stabilirea domiciliului unor terțe persoane.
* Dovada adresei de domiciliu nu se poate face cu un precontract de vânzare – cumpărare, care este doar o promisiune și nu o transmitere a dreptului de proprietate.
* Dacă dovada adresei de domiciliu /reședință se face cu contractul de închiriere/comodat încheiat în condiții de validitate (înregistrat la Administrația Finanțelor Publice sau la notar), nu se mai solicită declarația proprietarului spațiului de locuit.
* Dacă dovada adresei de domiciliu /reședință se face cu contractul de închirieredin fondul locativ de stat solicitantul trebuie să figureze la rubrica”Titularul contractului de închiriere” sau ”Persoane care locuiesc împreună cu titularul contractului de închiriere”.
* În baza unui contract de închiriere al cărui titular este numai unul dintre soți sau care este încheiat înainte de căsătorie, se poate elibera act de identitate atât celuilalt soț cât și copiilor minori, fără consimțământul proprietarului.
* Schimbarea domiciliului unei persoane, într-un imobil închiriat unei alte persoane nu se realizează pe baza declarației chiriașului, ci a proprietarului.
* În situația în care proprietarul spațiului de locuit este o persoană juridică, pe lângă actul de proprietare al imobilului mai trebuie prezentate: statutul societății și acordul reprezentantului legal privind stabilirea domiciliului.